Kannski er það eitt af stærstu viðfangsefnum okkar hversu mikið það er sem við getum valið úr í lífinu . Svo margar leiðir sem bjóðast okkur , við leitum stöðugt að nýjum upplifunum , helst einhverju sem er meira og stærra en það sem við gerðum síðast . . Þannig erum við stöðugt að taka taka upp eitthvað nýtt og láta það gamla renna okkur úr greipum . Við höfum áhyggjur af mismunandi hlutum í lífinu , stundum er það eitthvað sem við höfum upplifað og erum hrædd um að muni gerast aftur sem veldur áhyggjum , og stundum höfum við áhyggjur af einhverju smávægilegu . Ég trúi því að Guð vilji að við séum opin og djörf og að við treystum honum fyrir okkur , leyfum honum að taka við því sem veldur okkur áhyggjum . Trúin á Jesú getur gefið okkur hugrekki til að fara út og mæta hverju því sem er að gerast í kringum okkur og takast á við það í trausti á Jesú Krist . Enda sagði Jesús okkur að hann hefði allt vald á himni og jörðu . Sumir eru svo heppnir að fá að þekkja Jesú og finna fyrir því að Guð er alltaf nálægur og mikilvægur í lífinu , það er mikilvægt að hlúa að slíku . Hvernig get ég gert huga minn og hjarta móttækileg fyrir orði Guðs , svo að það nái að festa þar rætur og hafa áhrif á mig ? Hvernig get ég varðveitt orð Guðs í hjarta mínu ? Það er í rauninni sú spurning sem mestu skiptir . Það getur verið gott að lesa Guðs orð reglulega . Þannig nær það að festa rætur í huga okkar og bera ávöxt . Þeir sem stunda garðyrkju eða aðra jarðrækt vita hversu mikilvægur jarðvegurinn er fyrir það sem er gróðursett , hann þarf að uppfylla allskonar skilyrði fyrir mismunandi plöntur , rakastig , vökvun , hitastig , næringu . Sama er með hjarta okkar ef eitthvað á að fá að vaxa í því þarf það að vera vel undirbúið . Trúin sem vex í hjarta þínu verður þín trú rétt eins og sagan þín verður þín saga sem hefur jafnframt áhrif á líf annarra . Trúin okkar getur gefið von og styrk sem hvoru tveggja er ómetanlegt að hafa í lífinu og þar með getum við gefið af okkur til annarra á jákvæðan uppbyggjandi hátt í kærleika Guðs . Einfaldlega vegna þess að það er svo mikilvægt að viðhalda kærleika Krists í heiminum . Guð breytist ekki , hann gleymir þér ekki vegna þess að hann hefur fengið eitthvað nýtt og skemmtilegt að gera . Guð skapaði þig í sinni mynd , fullkomna manneskju með öllum þínum kostunm og göllum og hefur elskað þig frá fyrstu tíð . Og mun alltaf vera nálægt þér . Því brýni ég ykkur , systkin , [ að þið vegna miskunnar Guðs bjóðið fram sjálf ykkur að lifandi , heilagri , Guði þóknanlegri fórn . Eins erum við , þótt mörg séum , einn líkami í Kristi en hvert um sig annars limir . Foreldrar Jesú ferðuðust ár hvert til Jerúsalem á páskahátíðinni . En þau fundu hann ekki og sneru þá aftur til Jerúsalem og leituðu hans . Við faðir þinn höfum leitað þín harmþrungin . “ Og hann sagði við þau : „ Hvers vegna voruð þið að leita að mér ? Og Jesús þroskaðist að visku og vexti og náð hjá Guði og mönnum .